Pitágora

Pitágora o Pitágoras (en griegu antiguu Πυθαγόρας; Samus, c. 570-Metapontu, c. 490 a. C.) hue un filósofu i matemáticu griegu considerau el primel matemáticu puru. Contribuyó de manera importanti nel avanci dela matemática elénica, la geometría i l'aritmética, derivás delas relaciones numéricas i apricás, por exempru, ala teoría de pesus i medías, ala teoría de la música o ala astronomía. Respetu ala música, los sus conceutus de I, IV i V huerun los pilaris hundamentalis ena armonización griega i sonin los gastaus ogañu. Es el hundaol de l'Escuela pitagórica, una sociedá que, amás de sel predominantementi religiosa, s'interessava en meicina, cosmología, filosofía, ética i política, entri sotras desciplinas. El pitagorismu hormuló prencipius que infruyerun tantu en Platón comu n'Aristóteli i, de manera más general, nel posteriol desenroamientu dela matemática i ena filosofía racional n'Ocidenti.

No s'á escrevíu original angunu de Pitágora. Los sus discípulus —los pitagóricus— invariablementi justificavan las sus dotrinas citandu la autoridá del maestru de horma indiscriminá, polo que resulta difícil destinguil entri las hallaúras de Pitágora i los delos sus seguioris. Pitágora tien atribuíu la teoría dela senificación huncional delos númirus nel mundu ojetivu i ena música; sotrus descubrimientus, comu el conocíu teorema de Pitágora palos triángulus retángulus huerun probablementi desenroaus pola Escuela pitagórica.Enciclopedia Británica. Ver BibliografíaDictionary of Greek and Roman Biography and Mythology. Ver Bibliografía

Pitágora hundó una escuela filosófica i religiosa en Crotona, al sul d'Italia, que tuvu albondu seguioris. Nella eran acetaus ombris i mugeris. Estri estas últimas destaca Téanu, esposa de Pitágora.
 Referencias 

Categoría:Filósofus griegus 
Categoría:Matemáticus